b'\n_START_ARTICLE_\nVideo monta\xc5\xbea\n_START_PARAGRAPH_\nMonta\xc5\xbea je pomemben korak pri produkciji filma, televizije in spleta, pri katerem se vizualni in zvo\xc4\x8dni posnetki zdru\xc5\xbeijo v enega. Ker so posnetki v tem \xc4\x8dasu najve\xc4\x8dkrat pridobljeni v digitalni obliki, njihova obdelava poteka na ra\xc4\x8dunalnikih. Od na\xc4\x8dina monta\xc5\xbee je odvisno, kak\xc5\xa1ni ob\xc4\x8dutki se bodo vzbujali pri gledalcih.\n_START_SECTION_\nPotek\n_START_PARAGRAPH_\nKo so izbrani posnetki zbrani in obdelani, se jih vnese v namenski program za monta\xc5\xbeo. Tam se jih skupaj odpre kot nov projekt ter v osnovi obre\xc5\xbee, razvrsti v zaporedje, dolo\xc4\x8di prehode med njimi in jih koordinira z zvokom. Ko re\xc5\xbeiserju projekt ustreza, se jih zakodira v primeren video format, da dobi kon\xc4\x8dni izdelek oz. film.\n_START_SECTION_\nProgramska oprema\n_START_PARAGRAPH_\nNajosnovnej\xc5\xa1i, Windows Movie Maker je prilo\xc5\xbeen operacijskemu sistemu MS Windows. Precej osnoven, a zastonj, je tudi VirtualDubMod, ki omogo\xc4\x8da rezanje in zdru\xc5\xbeevanje ter prekodiranje posnetkov. Polprofesionalni rabi sta namenjena Ulead VideoStudio in Pinnacle Studio, profesionalni pa Adobe Premiere, Adobe After Effects, Applov Final Cut in Sony Vegas. Za Linux sta v ospredju predvsem profesionalna Cinelerra (ki jo uporabljajo tudi profesionalni holivudski studiji) in pa Kino, ki sta oba prosto dostopna.'